b'\n_START_ARTICLE_\nManganoneptunita\n_START_SECTION_\nCaracter\xc3\xadstiques\n_START_PARAGRAPH_\nLa manganoneptunita \xc3\xa9s un fil\xc2\xb7losilicat de f\xc3\xb3rmula qu\xc3\xadmica Na\xe2\x82\x82KLi(Mn\xc2\xb2\xe2\x81\xba,Fe\xc2\xb2\xe2\x81\xba)\xe2\x82\x82Ti\xe2\x82\x82[Si\xe2\x82\x88O\xe2\x82\x82\xe2\x82\x84]. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 5 a 6. Forma una s\xc3\xa8rie de soluci\xc3\xb3 s\xc3\xb2lida amb la neptunita._NEWLINE_Segons la classificaci\xc3\xb3 de Nickel-Strunz, la manganoneptunita pertany a "09.EH - Estructures transicionals entre fil\xc2\xb7losilicats i altres unitats de silicat" juntament amb els seg\xc3\xbcents minerals: neptunita, watatsumi\xc3\xafta, magnesioneptunita, grumantita, sarcolita, ussingita, leifita, teliuixenko\xc3\xafta, eirikita i nafertisita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al mont Maly Mannepakhk, al mass\xc3\xads de Jibiny, a la prov\xc3\xadncia de M\xc3\xbarmansk (Districte Federal del Nord-oest, R\xc3\xbassia), on sol trobar-se associada a altres minerals com: aegirina, natrolita, analcima, lamprofil\xc2\xb7lita, murmanita, lomonosovita, eudialita, pectolita, villiaumita i sodalita. Tamb\xc3\xa9 ha estat descrita al Canad\xc3\xa0, a Groenl\xc3\xa0ndia, a Malawi, al Marroc, a Nam\xc3\xadbia i als Estats Units.'